شەفەق نیوز/ خوەنەوارەیل زانکۆیهارڤارد بوینەسە واتە ک وە نەخت نەختترین لە جهان دانریەن، وەلی توێژینەوەی نوویگ ئەنجام ئەڵاجەویگ هەڵگرد و لە باوی دەرچگە، ک ئاشکرای توتییگ کرد لە زاڵبوینی لەبان توانای هویرمانیان.تۆژێنەوەکارەیل زانکۆی هارڤارد، توانای هویرمان خوەنەوارەیل وهەمیش بڕیگ مناڵ لە دانیشتوەیل دەورگرد ناوچەگە، وەگەرد توانای توتی بوور ئەفریقییگ ک ناو گریفین بڕنە باڵای، لە تەمەن ٢٢ ساڵە.توێژینەوەکارەیل ئووشن ک توتیەگە وە ٣٠٠ ساڵ لە گەشەکردن لە ئایەمەو دویرە، ئەراوە بایەسە ئایەم لەبانی سەربکەفێد لە هەر پەسەنکردن مەغزییگ، و ئەوە روی نەیا، ک بویە سەرسام زاناگان.تاقیکردنەوەگە ٢١ خوەنەوار لە زانکۆگە گردەو ، و٢١ مناڵ لەناوچەگە تەمەنیان هالە دەور ٨-٦ ساڵان، وگەرد باڵندەی توتی، تاقیکردنەوەگە لەبان بازی ( رێکەوت) کلاسیکی دامەزریا.ئی بازیە وورد بوین مەغزی خوازێد، لە بان پەرداخەیل بان مێزەگە، تا بزانێد گلووەگان ژیر کام لەو کوپەیلە ک وەردەوام شوون خوەیان ئاڵشت کەن ئارام گرن، وەگورەی رێسای بازیەگە.لە گشت جاریگ چوار گلوو وە رەنگ سوور و کەو و زەرد و سەوز نریەێدە ژیر کوپە پلاستیەگان، ئیجا جوولە وەپیان کریەێد.تاقیکردنەوەگە پرسیار ئاڕاستە کەێد ئەرا بەشدارەیل ئەرا زانستن شوونە راسەگەی گلووەگان، توتیەگە وە دەنویک داین لە بان کوپەگان وەڵام دیاد.توێژینەوەگە رەسیە ئەوە ک ووردی توتیەگە لە بەڕیگ لە جارەگان کەمیگ خاستربوی لە گەوراگان وە ١٢جار لە بنچینەی ١٤ جار، ک وە تاوتاو سەختییگ جیوازە.توتیەگە لەبان مناڵەگان سەرکەفت لە گشت جارەگان.توێژینەوەکار سەرەکی هراگ بایلیان ئەرا رۆژنامەیگ خۆجێی وت: لەی لارە هویرەو بکە، توتی بووریگ سەرکەفێد لەبان خوەنەوارەیل زانکۆی هارڤارد، ئەیە کار فرە شازیگە. وتیش خوەنەوارەیلیگ لە ئەندازیاری و پزشکی بەشداربوین لەی توێژینەوە، بەڵکم دانان.ئاماژەیە ک زانکۆی هارڤارد لە پلەی یەکەم لە جهان تیەێد. ها لە وەلایەت ماساتشۆستس ئەمریکی، و لە ساڵ ١٦٣٦ دامەزریا. لەی زانکۆه‌ كه‌سه‌یلیگ وەناوبانگ و سیاسی هه‌ڵكه‌فتگ دەرجگن، جوور سەرۆک ئەمریکی وەرین باڕاک ئۆباما، و مارک زوگریبرگ دامەزرێنەر ماڵپەر فەیسبووک، و هەڵبەت کەسەیلیگ فرەتر، و دەور ٥٠ لە خوەنەوارەیلی خەڵات نۆبیل وەدەس هاوردن.
